Jesús‑ni doe ttu libe laliꞌa yotuha gaxxaba ata sia ka nu riguꞌu ka benne úna lheꞌekani nna rulannie gasina riguꞌukana belhiu.
Ixe ka nu tee gekani risinkana riguꞌukana ixeni belhiu lheꞌe ka nuha.
Ttaka ttu benne nuila bidabi abittu gebie tee,
bisine nna uluꞌe chupa ka belhiu to,
ka nu lattiruba lidhakakani tee.
Jesús‑ni nna uxie ka benne rudhetinieha nna ree ke:
―Netiru ria,
benne nuila bidabi‑ni anke benne abittu gebie tee nna xxenirula daka belhiu uluꞌe attichula nu chi uluꞌu iyá ka nu chi uluꞌu belhiu,
kumu ka nuná uluꞌubakana belhiu nu rexxaba gekani,
ttaka benne nuila‑ni anke benne abittu gebie tee nna uluꞌube iyába belhiu tee gebie nu dika ixúnie ki aka banie.